“बाबू होर आपू। उ’नें ‘मोटर-गाइड’ खरीदी लेदी ऐ। रोज सबेरे-संञां बड़े मनै-चित्तै कन्ने उसी पढ़दे न। किश ‘नोट’ बी अपनी डायरी च लिखी लैंदे न। उं’आं सेयान हुंदी सखलाई च बी उनें पिछली सीटै उप्पर बैठे-बैठे किश नोट लेई लेते हे। हुन रोज दपैह्‌र बाह्‌रली सिड़कै उप्पर प्रैक्टस करन जन्दे न, पर कन्नै कोई नां कोई साथ जरूर लोड़चद ऐ। इ’यै बड्डी औख ऐ। जगत ते कारै दी छेड़ सुनदे गै छप्पन होई जंदे न। इक दिन कोई नेईं लब्भा तां मिगी लेई गे। कन्नै गी छू’इयै श्रीमती होरें आक्खेआ—“में बी उस्सै दिन, उन्दे सामनै सगन्ध पाई, जे उन्दे कन्ने कदें कारै च पैर नेईं रक्खङ।” सुनियै बैबू होर तमशी पें, बोले—“अज्ज जनानियां हबई ज्हाज चला करदियां न ते इक तं शूरबीर ऐ, जिसी कारै च छड़े चुपचाप बौंह्‌दे बी परसीने पौंदे न।”में उ’नें गी आक्खेआ जे शूरबीरता ग दस्सनी होग तां में सरकस आह्‌ले टम्मनै पर चढ़ियै दस्संग जां अपने आपै गी अग्ग लाइयै खूहै च छाल मारियै दस्संग पर तुन्दे कन्ने परतियै कारै च नेईं बेही सकदी।”